भीड़ ने तीन लोगों को चोर समझकर पीटा, नाबालिग की मौत, 4 आरोपी गिरफ्तार
भीड़ ने तीन लोगों को चोर समझकर पीटा, नाबालिग की मौत, 4 आरोपी गिरफ्तार Mob thrashed three people mistaking them for thieves, minor died, 4 accused arrested
महाराष्ट्र में परभणी तहसील के उखलद गांव में भीड़ ने चोर समझकर तीन लोगों को बुरी तरह पीट दिया। पिटाई से तीनों बुरी तरह घायल हो गए। गांव वालों ने पुलिस कॉल कर सूचना दी कि हमने तीन बकरीचोरों को पकड़ा है। तब पुलिस वहां पहुंची। पुलिस ने तीनों को भीड़ से बचाकर अस्पताल में भर्ती कराया जहां इनमें से एक की मौत हो गई। घटना शनिवार देर की है।
परभणी जिले की SP रागसुधा आर ने बताया कि तीन युवक क्रिपानसिंग, गोरासिंग टाक और अरुणसिंग टाक देर रात बाइक से जा रहे थे। गांव वालों ने चोर समझकर तीनों को पकड़कर पीट दिया। इनमें से क्रिपानसिंग की बाद में मौत हो गई। वह नाबालिग बताया जा रहा है।
घटना का वीडियो भी सामने आया है। पुलिस ने इस मामले में कुल 9 लोगों के खिलाफ मामला दर्ज किया है। इनमें से 4 को सोमवार देर रात गिरफ्तार कर किया गया है। इनमें मुख्य आरोपी ग्राम पंचायत का पूर्व सरपंच अकरम पटेल भी शामिल है। बाकी आरोपियों की तलाश की जा रही है।